Maroela se Bruid van die Jaar: Skryf in as Herfsbruid!As daar een dag is wanneer ŉ vrou straal, is dit natuurlik op haar troudag. Maroela Media bied hierdie jaar vir die eerste keer ŉ spesiale Bruid van die Jaar-kompetisie aan! In samewerking met Dream Hotels & Resorts is daar boonop groot pryse op die spel. Ons gaan elke seisoen ŉ seisoenebruid aankondig en aan die einde van die jaar gaan ons lesers die geleentheid kry om die Bruid van die Jaar aan te wys. Jy kan in aanmerking kom vir ons Herfsbruid as jy tussen Maart 2022 en Mei 2022 trou. Inskrywings vir ons Herfsbruid sluit op 5 Junie 2022. ŉ Beoordelaarspaneel sal die top-10 saamstel en daarna sal ons lesers die geleentheid kry om vir die top-10 te stem om Maroela se Herfsbruid te kies. Ons het reeds ŉ Somerbruid aangewys, maar deur die loop van die jaar sal ons ook ŉ Winterbruid (troues in Junie – Augustus 2022) en Lentebruid (September – November 2022) aanwys. Hou dus Maroela dop as jy wil seker maak jy skryf vir dié opwindende kompetisie in! Dream Hotels & Resorts borg wonderlike pryse vir die wenpaartjies. Die kompetisie het gesluit.